钦定古今图书集成/明伦汇编/宫闱典/第045卷 > 陈
## 钦定古今图书集成/明伦汇编/宫闱典/第045卷 > 陈

### 文帝天嘉 年诏立后宫拟古三夫人九嫔更置五职三职号为散位无员数

按《陈书后妃传序》，“世祖天嘉初，诏立后宫员数，始置
贵妃、贵嫔、贵姬三人，以拟古之三夫人。又置淑媛、淑
仪、淑容、昭华、昭仪、昭容、修华、修仪、修容九人，以拟古
之九嫔。又置婕妤、容华、充华、承徽、列荣五人，谓之五
职，亚于九嫔。又置美人、才人、良人三职，其职无员数，
号为散位。”

### 宣帝大建十一年敕主衣尚方诸堂署不得缮造众物后宫僚列时加量遣

按《陈书宣帝本纪》，大建十一年“十二月己巳，诏曰：昔
尧舜在上，茅屋土阶；汤禹为君，藜杖韦带。至如甲帐
珠络，华榱璧珰，未能雍熙，徒闻侈欲。朕企仰前圣，思
弘王道，安拯民蠹。今可宣敕，主衣尚方诸堂署等，自
非军国资须，不得缮造众物。后宫僚列，若有游长掖
庭启奏，即皆量遣。”